**FIGYELEM FELHÍVÁS**

**A fiatalkorúak védelme érdekében a dohányzás, illetve az alkoholfogyasztás visszaszorítását szolgáló jogszabályi rendelkezések érvényesülésének ellenőrzéséről.**

A fogyasztóvédelmi hatóság évről évre visszatérő jelleggel vizsgálja a fiatalkorúak védelmét szolgáló jogszabályi rendelkezések betartását. A 18 éven aluli személyek megóvása érdekében a jelenlegi veszélyhelyzet idején is szükséges a fiatalok dohánytermékkel és alkoholtartalmú itallal történő kiszolgálásának ellenőrzése. Az Innovációs és Technológiai Minisztérium 2021. évi ellenőrzési és vizsgálati programja alapján a Tolna Megyei Kormányhivatal hatósági ellenőrzéseket folytat le a nyári időszakban. A vizsgálat során a Kormányhivatal a vendéglátó-ipari egységeket, valamint a nemzeti dohányboltokat ellenőrzi Tolna megyében, a hatósági ellenőrzésekre előreláthatólag 2021. június 21. – augusztus 31. közötti időszakban kerül sor.